PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO „DĖL NAUJO KITOS PASKIRTIES VALSTYBINĖS ŽEMĖS SKLYPO (KADASTRO NR. 6943/0008:191), ESANČIO PRAMONĖS G. 9B, PRIENŲ M., PARDAVIMO ATVIRO AUKCIONO BŪDU“ PROJEKTO AIŠKINAMASIS RAŠTAS

Parengto sprendimo projekto tikslai ir uždaviniai:

Teikti Nacionalinei žemės tarnybai prie Aplinkos ministerijos (toliau – Nacionalinė žemės tarnyba) parduoti atvirame aukcione Prienų rajono savivaldybės (toliau – Savivaldybė) patikėjimo teise valdomą 0,3706 ha ploto kitos paskirties valstybinės žemės sklypą (kadastro Nr. 6943/0008:191, unikalus Nr. 4400-6271-1522), esantį Pramonės g. 9B, Prienų m.

Siūlomos teisinio reguliavimo nuostatos:

Lietuvos Respublikos žemės įstatymo 32 straipsnio 3 dalies 15 punktas.

Lietuvos Respublikos vietos savivaldos įstatymo 15 straipsnio 2 dalies 20 punktas.

Valstybinės žemės sklypų pardavimo ir nuomos aukcionai organizuojami vadovaujantis Lietuvos Respublikos Vyriausybės 2024 m. kovo 27 d. nutarimu Nr. 209 „Dėl Lietuvos Respublikos Vyriausybės 2014 m. kovo 19 d. nutarimo Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“ pakeitimo“ pakeistomis Valstybinės žemės sklypų pardavimo ir nuomos aukcionų organizavimo taisyklėmis (toliau – Aukcionų taisyklės), kitos paskirties valstybinės žemės sklypai išnuomojami ir parduodami aukciono būdu vadovaujantis Lietuvos Respublikos Vyriausybės 2024 m. kovo 27 d. nutarimu Nr. 210 „Dėl Lietuvos Respublikos Vyriausybės 1999 m. kovo 9 d. nutarimo Nr. 260 „Dėl naudojamų kitos paskirties valstybinės žemės sklypų pardavimo ir nuomos“ pakeitimo“ nauja redakcija išdėstytomis Kitos paskirties valstybinės žemės sklypų pardavimo ir nuomos taisyklėmis (toliau – Taisyklės).

Vadovaujantis Aukcionų taisyklių ir Taisyklių nuostatomis, Nacionalinei žemės tarnybai su savivaldybės prašymu organizuoti valstybinės žemės sklypų pardavimo aukcionus reikia pateikti ir savivaldybės tarybos sprendimą teikti patikėjimo teise valdomus valstybinės žemės sklypus parduoti aukcione (Aukcionų taisyklių 6.1 papunktis).

Pagal Taisyklių 7 punkto nuostatas, valstybinės žemės patikėtinis prieš priimdamas sprendimą apskaičiuoja ir patvirtina aukcione parduodamo aukciono objekto pradinę pardavimo kainą, apskaičiuotą pagal Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“ patvirtintą metodiką.

Aukcione parduodamų naujų kitos pagrindinės žemės naudojimo paskirties valstybinės žemės sklypų vertė apskaičiuojama pagal žemės verčių žemėlapius. Šių žemės sklypų pradinę pardavimo kainą sudaro žemės sklypo vertė, apskaičiuota pagal žemės verčių žemėlapius, įskaitant vietovės lygmens kompleksinio teritorijų planavimo dokumento ar žemės valdos projekto, žemės sklypo plano su nustatytais žemės sklypų ribų posūkio taškais ir riboženklių koordinatėmis valstybinėje koordinačių sistemoje parengimo ir aukciono organizavimo išlaidas.

Laukiami rezultatai:

Pardavus 0,3706 ha ploto kitos paskirties žemės sklypą (kadastro Nr. 6943/0008:194, unikalus Nr. 4400-6271-1522, naudojimo būdas – susisiekimo ir inžinerinių tinklų koridorių teritorijos), esantį Pramonės g. 9B, Prienų m., šiame sklype galėtų būti statomi žemės sklypo naudojimo būdą atitinkantys statiniai, t. y. transporto paskirties pastatai, garažai, kuriama infrastruktūra. Taip pat Prienų rajono savivaldybei, kaip žemės patikėtiniui, išnyks prievolė prižiūrėti šį žemės sklypą.

Lėšų poreikis (jeigu sprendimui įgyvendinti reikalingos lėšos):

Lėšos nėra reikalingos.

Lyginamasis variantas:

Nepridedamas.

Skyriaus vedėja	Dalia Joneliūnienė

Aušra Žiurauskaitė, tel. +370 319 61 127, el. p. ausra.ziurauskaite@prienai.lt